### 18.    Bygningspræmiering 2016

**Åbent**

Sagsnr.: 326-2016-12329       J.nr.: 01.10.00            Dokumentnr.:
326-2016-76157

**Sagstype**

Beslutning

**Resume og sagens baggrund**

Den 24. februar 2010 besluttede Kommunalbestyrelsen at
nedsætte et udvalg til præmiering af bygninger hvert andet år. Der har været
afholdt præmiering i 2010, 2012 og 1014. Udvalget har været sammensat med en
repræsentant fra henholdsvis Teknik- og Miljøudvalget og Fritids- og
Kulturudvalget, en repræsentant fra Bygningskultur Kalundborg, en ekstern arkitekt
samt en medarbejder fra administrationen.

Foreningen Bygningskultur Kalundborg er nedlagt i 2015.
Præmieringsudvalget står derfor i en særlig situation uden repræsentation fra
denne side.

**Indstillinger**

Direktøren indstiller:

1. At
bygningspræmieringsudvalget fortsætter

2. At
Landdistriktsudvalget anmodes om at finde en ny repræsentant i stedet for repræsentanten
fra den nu nedlagte forening Bygningskultur Kalundborg

3. At de øvrige
medlemmer af bygningspræmieringsudvalget fortsætter uændret

**Behandling**

Kultur- og Fritidsudvalget

Teknik-og Miljøudvalget

Økonomiudvalget

Kommunalbestyrelsen

**Sagsfremstilling**

Formålet med et bygningspræmieringsudvalg er at sætte
arkitekturen på dagsorden gennem præmiering af gode eksempler på lokalt
nybyggeri og renovering. Dette er lykkedes på udmærket vis ved de tre
prisuddelinger, hvor nybyggeri fra alle dele af kommunen er blevet hædret og
omtalt i medierne. Arrangementerne har været afholdt på Arkitekturens Dag, den
1. oktober, hvert andet år siden 2010.

I indeværende valgperiode har præmieringsudvalget haft
følgende sammensætning:

· Jakob Toft, Teknik- og Miljøudvalget (formand for
Udvalget)

· Jarl Andresen, Kultur og Fritidsudvalget

· Jean Mogensen, Bygningskultur Kalundborg,

· Børge Pedersen, ekstern arkitekt

· Gorm Thygesen fra administrationen.

Initiativet til bygningspræmiering i Kalundborg Kommune kom
fra Bygningskultur Kalundborg. Foreningen blev nedlagt sidste år.
Præmieringsudvalget kunne som konsekvens heraf også nedlægges. Med de mange
fine bygningsmiljøer, der findes i Kalundborg Kommune, er præmieringen en god
anledning til at sætte arkitekturen i fokus.

På den baggrund skal det foreslås, at der findes en
erstatning for Bygningskultur [adresse] repræsentation i præmieringsudvalget.
Kommunens lokalråd kunne være relevante at inddrage i den forbindelse, fx kunne
Landdistriktsudvalget udpege en person med interesse for emnet fra et af
lokalområderne.

Det tekniske område anbefaler at udvalget drøfter følgende
scenarier for bygningspræmieringsudvalget, idet scenarie 3 anbefales:

1. Udvalget
nedlægges

2. Udvalget
fortsætter uden repræsentant fra den nu nedlagte Bygningskultur Kalundborg

3. Udvalget
fortsætter med en repræsentant udpeget af Landdistriktsudvalget.

**Økonomiske konsekvenser**

Fremstilling af præmier i form af op til tre stk.
skilteplader, der koster ca. 2.000 kr. i alt at få udført. Udgifter til
præmieringen har hidtil været afregnet inden for Det tekniske områdes budget.

**Kultur- og Fritidsudvalgets
møde den 5. april 2016:**

Udvalget anbefaler at godkende 1 og 3, men ikke 2 samt at
der i forhold til 2018 tænkes eventuelt nye rammer for at sætte arkitektur i
fokus.

**Teknik- og Miljøudvalgets møde
den 7. april 2016:**

Kultur- og Fritidsudvalgets indstilling anbefales.

**Økonomiudvalgets møde den 20.
april 2016:**

Anbefales.